Yvette Chauviré

Yvette Chauviré (født 22. april 1917 i Paris, død 19. oktober 2016 i Paris) var en fransk prima ballerina og skuespillerinne.

Yvette Chauviré danset ved Parisoperaen og ble i 1941 utsett til étoile, en utmerkelse for de fremste av danserne. Hun var direktør for Parisoperaens balettakademi mellom 1963 og 1972. Til hennes mest berømte gestaltninger er tittelrollen i Giselle. Hun danset ofte med Rudolf Nurejev, særlig etter at han hadde hoppet av fra Sovjetunionen til Paris.

Yvette Chauviré mottok Æreslegionen i 1988.

Liv og virke

Bakgrunn
Da hun bare var ti år ble hun opptatt på en danseskole ved Operaen. Senere studerte Chauviré ved opersskolen i Paris og senere med Boris Kniaseff og Victoria Gsovsky.

Ledende danserinne
Hun ble hoveddanserinne i 1936. Etter at hun ble utsett til étoile var hun en ledende solist. Hun var en enestående representant for den franske skole innen den klassiske dans. Hun var også innehaver av  Légion d'Honneur. Hun beskrives ofte som Frankrikes største ballerina, og var trener for prima ballerinaen Sylvie Guillem.

Hennes dans var meget raffinert og dramatisk, var kjennetegnet av høy beherskelse, en sterk følelse for stil, og minutiøs følelse for detaljer. Yvette Chauviré ble særlig kjent for sine tolkninger av samtidsverker, som eksempel en av luftspeilingene i de allegoriske ballettene av Henri Sauguet, og for sine roller i andre balletter av koreografen Serge Lifar, som blant andre d'Indys Istar og Leleus Nautéos. I det klassiske repertoar var hennes beste rolle tittelrollen i Adams Giselle.

Serge Lifar var hennes mentor i alle de år. Han gjorde alt for å fremme henne på operaen, blant annet gav han henne store roller tidlig. Hun skapte sin første solorolle i hans Le Roi nuit (1936). Ett år senere deltok hun i filmen La Mort du Cygne.

I en periode måtte Lifar forlate operaen av politiske grunner. Tilbakekomsten til Paris med Lifar i 1947 gjorde Chauviré til en hit i en ballet der hun spilte skyggen, en av hennes mest bestående skapelser. Under sin karriere forlot Yvette Chauviré operaen et par ganger, vendte tilbake hver gang.

Referanser

Eksterne lenker 
 
 
  Yvette Chauviré på etoiledelopera.e-monsite.com

Franske dansere
Personer fra Paris